# data[].attributes.body
Du er i praktik som SSA-elev i udekørende gruppe og kommer dagligt hos Thorvald der har mangeårig diabetes.

# data[].attributes.body
Thorvald er 85 år (175 cm høj og vejer 81 kg). Thorvald bor alene i egen villa på Solskinsvej 33 i Assens kommune. Hans 2 sønner bor i København og kommer på besøg en gang i mellem, mens datteren bor tættere på og kommer 1 gang om ugen. Når hun kommer på besøg medbringer hun ofte kage og chokolade til sin far.

Thorvald har haft type 2 diabetes i 25 år. Han har ikke haft det store overskud efter hustruens dødsfald (5 år siden) og er efterfølgende blevet visiteret hjælp i hjemmet.

Der har ofte været dokumenteret i Nexus, at Thorvald ikke har været interesseret i kostvejledning mm. Thorvald giver udtryk for, at han vil have lov til at spise og drikke som det passer ham.

SSA kommer 2 gange om ugen og hjælper med bad og rengøring.

Thorvald står for alle måltider selv. For det meste bliver der indkøbt færdigretter til aftensmaden, som han kan varme i mikroovnen. I løbet af dagen indtager Thorvald 1 snaps, 1 øl, 1 sodavand og kaffe til sine måltider for som han siger: ”vand smager ikke af noget – det ruster man bare af inden i”….

Indtil for 3 år siden blev Thorvald behandlet med tabletter (Metformin), men Thorvald er nu overgået til insulin, da blodsukkeret gennem længere tid har ligget mellem 15- 20 mmol.

Thorvald får hjælp af SSA til at måle sit blodsukker og få insulin. Han har lidt svært ved at se tallene på apparatet.

Thorvald har gennem længere tid haft kvalme, enorm træthed og et forhøjet blodtryk. og har for nylig haft nyrebækkenbetændelse.

# data[].attributes.body
Fagmål: 8

Eleven kan anvende viden om sundhedspædagogisk teori og metode til i et tværfagligt samarbejde at planlægge og gennemføre information, instruktion og vejledning af borgere/patienter og pårørende.